Qui és Misericordia Sugrañes?
Misericordia Sugrañes Barenys (Reus, 1956), és una política i advocada de Menorca, batlessa d'Alaior des de 2011, diputada al Parlament de les Illes Balears des de 2002 pel Partit Popular de les Illes Balears, i presidenta del Partit Popular de Menorca des de maig de 2017.
Misericordia Sugrañes es Llicenciada en Dret per la Universitat Central de Barcelona, i advocada amb despatx en actiu fundat l'any 1983.
A la política municipal va ser Tinent d'Alcalde d'Hisenda al Ajuntament d'Alaior de 1991 a 1995. Amb posterioritat, portaveu de l'oposició des de 1995 a 2007, i Batlessa del municipi des de les eleccions municipals de 2011, a les que va obtenir majoria absoluta. A les eleccions municipals celebrades el 24 de maig de 2015 revalidava la majoria absoluta i per tant es convertia en alcaldessa electa del municipi, prenent possessió del càrrec el dia 13 de juny del mateix any.
A la política insular va ser Consellera al Consell Insular de Menorca des de 1999 a 2003, i quant a política autonòmica, diputada al Parlament de les Illes Balears des de 1999 a 2019.
Al Parlament de les Illes Balears va ostentar la Vicepresidència de la Comissió de Turisme a la V legislatura. Presidenta de la Comissió del Estatut dels Diputats i Vicepresidenta i Portaveu del Grup Popular de la Comissió d'Hisenda i Pressupostos a la VI legislatura. Vicepresidenta de la Comissió de Control de la Radiotelevisió de les Illes Balears a la VII legislatura i Secretària de la Comissió de Medi Ambient i Ordenació del Territori a la VIII.
Va exercir el càrrec de Presidenta de la Junta Local del Partit Popular d'Alaior de 1997 a 2002. Actualment és membre de la Junta General i executiva Regional del Partit Popular de les Illes Balears, i del Comitè Executiu Insular del Partit Popular de Menorca.
Va encapçalar la candidatura del Partit Popular al Consell Insular de Menorca a les eleccions del 26 de maig del 2019, resultant-ne elegida consellera i portaveu del Partit Popular a l'oposició.

Una política i advocada de Menorca.